Dietmar Woidke

Dietmar Woidke (* 22. oktobra 1961 w Glinsku pódla Baršća) jo bramborski politikaŕ Socialdemokratiskeje strony Nimskeje (SPD) a wót 28. awgusta 2013 naslědnik Matthiasa Platzecka ako ministarski prezident Bramborskeje. Mimo togo jo Woidke wót 26. awgusta 2013 krajny pśedsedaŕ SPD. Do togo jo był wót oktobra 2010 do awgusta 2013 nutśikowny ministaŕ zwězkowego kraja. Wót lěta 1994 jo wón cłonk bramborskego krajnego sejma.

Woidke jo studěrował wót 1982 do 1987 na Barlinskej Humboldtowej uniwersiśe rolnikaŕstwo a skótnu produkciju a jo diplomowy agrarny inženjer. Wón jo ewangelski, wóženjony, nan jadneje źowki a bydli w Glinsku.

 Wótkaz 
 Žywjenjoběg na webstronje bramborskeje SPD

Kategorija:Nimski politikaŕ
Kategorija:Cłonk SPD
Kategorija:Bramborska
Kategorija:Muž
Kategorija:Roź. 1961